description: "Цената е извън контрол. Анулирайте поръчката!", написа Тръмп в "Туитър".

title: Тръмп: $4 млрд. е твърде много за нов "Еър форс 1"

maintext:
ВВС са предвидили бюджет от общо 3 млрд. долара за два самолета 747-8, но този вид сделки рядко се вместват в първоначалните рамки.
Доналд Тръмп иска по-добра цена за бъдещия президентски самолет, "Еър форс 1", и днес настоя договорът с американската самолетостроителна компания "Боинг" просто да бъде анулиран, предаде Франс прес.
"Боинг" строи чисто нов самолет 747 "Еър форс 1" за бъдещите президенти, но цената е извън контрол, над 4 милиарда долара. Анулирайте поръчката!", написа Тръмп в "Туитър".
Boeing is building a brand new 747 Air Force One for future presidents, but costs are out of control, more than $4 billion. Cancel order!
— Donald J. Trump (@realDonaldTrump) December 6, 2016
Нещата със самолета са напълно извън контрол. Според мен това е направо смешно, "Боинг" са понадули цената. Искаме компанията да печели пари, но не чак толкова, каза малко по-късно новоизбраният президент на брифинг с журналисти в "Тръмп тауър" в Ню Йорк.
Самолетостроителният гигант отвърна, че на този етап очаква да работи и по следващите фази от проекта за нов президентски самолет, но засега има договор само за 170 милиона долара. Той е за оценка на възможностите на бъдещия
Американските военновъздушни сили обявиха през януари 2015 г., че самолет "Боинг 747-8" ще замени двата самолета, използвани сега от американския президент . "Еър форс 1" е един от най-известните символи на САЩ, отбелязва "Ройтерс", цитиран от БТА.
Използваните в момента два самолета са поръчани от президента Роналд Рейгън и са в експлоатация от началото на 90-те години на миналия век. Според сайта на компанията американските президенти ползват самолети на "Боинг" от 1943 г.
Самолетите 747-8 са дълги 73 метра, имат размах на крилете от 68 м и могат да летят директно от Вашингтон до Хонконг (1600 км), по-далече от сегашните "Еър форс 1".
"Еър форс уан" всъщност е позивна за всяко средство за въздушен транспорт, на борда на което се намира президентът на САЩ.
"Еър форс 1".Документи от бюджета на САЩ сочат, че за програмата за смяна на самолета са предвидени 2.87 млрд. долара, но ца периода 2015-2021 г. "Ще предложим най-добрият сдамолет за президента на САЩ, но и с най-подходящите за американския данъкоплатец разходи, каза днес Тод Блекер, говорител на "Боинг".


description: Тази седмица Реформаторският блок (РБ) и ГЕРБ ще направят опит за диалог, за да оценят възможността за нов кабинет в рамките на 43-ия парламент, макар че и в двете формации мислят, че не е възможно постигането на мнозинство без нови избори.

title: Предсрочните избори се затвърждават като изход от политическата криза

maintext:
На заседание на Консултативния съвет за национална сигурност на 29 ноември т.г. президентът Росен Плевнлиев поиска нов кабинет в този парламент, но към момента това изглежда невъзможно.
Фотограф: Георги Кожухаров

fasttext_language: bg


description: По първоначална информация влакът е ударил неправомерно преминаващ през прелез автомобил.

title: Млада жена загина, а бебе е ранено след катастрофа на влак и автомобил в Пловдивско

maintext:
Фотограф: Анелия Николова
Млада жена загина, а бебе е в болница след катастрофа между влак и автомобил край село Песнопой, предаде агенция "Фокус".По първоначална информация произшествието е станало към 16 часа, на прелез между Долна махала и гр. Баня, Карловско, при редовно задействана автоматична сигнализация. Влакът е ударил неправомерно преминаващия автомобил в задната му част.Загинала е 24-годишна жена от лекия автомобил, а пътувало в него 7-месечно бебе е откарано в болница в Пловдив с черепно-мозъчна травма.Няма данни за пострадали пътници от влака. Движението по линията Карлово-Пловдив е било преустановено.


title: Фуркад спечели убедително спринта на 10 км, слаб ден за българските биатлонисти

maintext:
Мартен Фуркад спечели втора победа в Йостерсунд
Французинът Мартен Фуркад спечели убедителна победа в спринта на 10 километра в Йостерсунд в Световната купа по биатлон. Той се справи отлично в стрелбата, като не допусна грешка в десетте си опита.Към това добави и много добро бягане, за да финишира за 23:31,9 минути и да стигне до 51-ата си победа в кариерата. Това е вторият му успех за два дни, след като на 1 декември спечели и първия старт за сезона -Шведът Фреди Линдстрьом зарадва публиката с второто си място. Той също беше безгрешен в стрелбата, но се оказа значително по-бавен от Фуркад и завърши на 41,5 сек от французина.Германецът Арнд Пайфер заслужи третото място в състезанието.Българските биатлонисти имаха слаб ден, като завършиха извън първите 40. Красимир Анев допусна две грешки и остана 42-и. Добро впечатление остави Димитър Герджиков - без наказателна обиколка той стигна до 46-ото място.Извън местата, даващи право на участие в преследването в неделя останаха другите двама българи - Владимир Илиев и Антон Синапов. Двамата заеха съответно 62-ата и 77-ата позиции.При жените победата също отиде във френския отбор. Мари Дорен-Абер спечели спринта на 7.5 км.Тя завърши с перфектна стрелба и време 20:09,7 минути, като изпревари с 11.4 секунди финландката Кайса Макарайнен. Чехкинята Габриела Соукалова стана трета.Емилия Йорданова е най-добре класираната българка с една грешка и 2:14,1 минути изоставане от Дорен-Абер. Десислава Стоянова завърши 69-а, а Стефани Попова остана на 92-ата позиция, като и двете направиха по три грешки.


title: Сняг, поледици, силен вятър и вълнение в морето е прогнозата за 30 декември

maintext:
Фотограф: Асен Тонев
ез ток заради ураганния вятър останаха части от няколко населени места северно от Сливен. Отстранени са авариите в села във Варненско, Шуменско, Великотърновско, ловешко, съобщи БНР като цитира компаниите.
Сняг, поледици, силен вятър и вълнение в морето прогнозират метеоролозите утре.Националният институт по метеорология и хидрология на БАН е обявил жълт код за потенциално опасни явления в 15 области в източната половина на България - Кърджали, Хасково, Ямбол, Бургас, Сливен, Стара Загора, Габрово, Велико Търново, Търговище, Русе, Разград, Силистра, Варна, Шумен, Добрич.Днес снегът и силният вятър затваряха за часове движението поразлични пътни отсечки в страната, между които прохода Шипка.По-високата степен на опасност оранжев код действаше в Сливенско. Вятърът днес достигна скорост над 120 кмбч., причини щети и остави места без ток в Сливенско. В общината са постъпили 60 сигнала за висящи улуци, откъртени ламарини, нарушени билбордове, счупени клони, разхвърлени твърди битови отпадъци, преместени контейнери за смет, счупени прозорци, повредени врати и др.Денят се размина без големи аварии по електрозахранването въпреки силния вятър. БЧастично бедствено положение заради усложнени метеорологични условия беше обявено в община Неделино, съобщиха от общината. Бедстващите села Върлино, Дуня, Кундево, Гърнати и Върли дол останаха безвода заради замръзнал водопровод или ниско ниво на язовирите, съобщи БТА. От утре ще бъдат осигурени водоноски.Корабоплаването по река Дунав в българския участък е затруднено заради ниското ниво на водата. Два кораба под германски флаг бяха заседнали тази сутрин край Белене, съобщиха от Агенция "Морска администрация".


title: Безработицата е 7.9% през ноември

maintext:
Фотограф: Цветелина Белутова
През ноември нивото на безработицата е 7.9%, колкото беше и през октомври, съобщи Агенцията по заетостта.
В бюрата по труда са регистрирани 257 980 безработни, с 243 души по-малко, отколкото през предишния месец. Спрямо година по-рано намалението е с 66 080 души. През ноември 2015 г. безработицата е била 9.9%.
На работа през ноември 2016 г. са постъпили общо 21 443 безработни, от които 15 931 на първичния пазар на труда. В субсидирана заетост са включени 5 512 безработни.
В бюрата по труда са заявени 11 808 свободни работни места на първичния пазар. От тях частният сектор е обявил 8 690 (73.6%).
Най-голямо търсене на работна сила от частния сектор се регистрира в преработващата промишленост (4 109), търговията (2 132), административните и спомагателните дейности (868), хотелиерството и ресторантьорството (702), транспорта, складирането и пощите (556), държавното управление (478), образованието (458), операциите с недвижими имоти (417), строителството (391 ), селското, горското и рибното стопанство (321), финансовите и застрахователните дейности (305) и др.
В сравнение с ноември миналата година броят на заявените свободни работни места на първичния пазар нараства с 2 072.


description: Благодарение на всеотдайната игра на Кайри Ървинг в последната четвърт и на неговия решаващ кош 3,4 секунди преди край "Кавалиърс" обърна мача до 109:108, с което нанесе едва четвъртата загуба на "Уориърс" от началото на сезона.

title: Шампионът "Кливланд" спечели драматично шоуто на финалистите в НБА

maintext:
Леброн Джеймс се опитва да пробие между Кемвин Дюрант и Стеф Къри
Шампионът "Кливланд кавалиърс" спечели почти загубен мач, за да вземе психологическо предимство срещу големия си съперник в последните три години "Голдън Стейт уориърс" в дербито от коледната програма на НБА.Благодарение на всеотдайната игра на Кайри Ървинг в последната четвърт и на неговия решаващ кош 3,4 секунди преди край "Кавалиърс" обърна мача до 109:108, с което нанесе едва четвъртата загуба на финалиста от последния сезон.Ървинг пое отговорността за последната атака на домакините и я завърши с трудна стрелба през Клей Томпсън. В последната си атака най-добрият играч в срещата за гостите Кевин Дюрант се препъна под защитата на всеотдайния Ричард Джеферсън и паднал направи една безнадеждна стрелба.Звездата на шампионите Леброн Джеймс завърши като най-добър реализатор за победителите с 31 точки и 13 борби, но той остана на пейката в най-тежките мигове в началото на последната четвърт. Тогава гостите натрупаха преднина от 13 точки.Ървинг и Джеферсън обаче поведоха "Кливланд" и те успяха да наваксат изоставането. Връщането на Джеймс допълнително внесе острота в атаката, въпреки че той завърши с едва четири точки в тази четвърт.След като изоставаше през цялото време "Кливланд" изравни за първи път при 103:103 2:18 минути преди края, а за първи път поведе в мача 1:48 минути преди края със 105:103.Стеф Къри, който имаше слаба вечер с едва 15 точки, отново върна "Голдън Стейт" напред с първата си тройка за второто полувреме. Когато резултатът беше 108:107 за вицешампионите те пропиляха една стрелба, защото изпуснаха времето и Томпсън стреля след сирената. До края останаха 13,5 секунди.Последва решаващата атака на "Кливланд" и много трудната, но успешна стрелба на Ървинг. Той финишира двубоя с 25 точки, от които 14 в последната част, 10 асистенции и шест борби. Кевин Лав добави 20 точки, а Ричард Джеферсън завърши с осем точки, но с ключови намеси във важните моменти.Кевин Дюрант беше най-добрият реализатор в мача с 36 точки и 15 борби, но не получи очакваната подкрепа от останалите играчи. Томпсън добави 24 точки, а Дреймънд Грийн - 16.


description: Япония защити своята репутация на страна с високо ниво на хигиена като осигури тоалетна хартия дори за ... смартфоните. В обществените тоалетни на международното летище "Нарита" са поставени допълнителни рула наред с редовните, а посетителите са приканени да избършат и екраните на мобилните си устройства.

title: И смартфоните вече ползват тоалетна хартия

maintext: 1/1 снимки в галерията Мъж демонстрира руло за избърсване на смарт телефони, инсталирано във високотехнологична тоалетна на международното летище в "Нарита", Япония.


description: Има ли условия за съществуване и възобновяване на научния потенциал при такова равнище на доходите, питат учените и специалистите от Института по биоразнообразие и екосистемни изследвания при БАН.

title: Учени от БАН към Менда Стоянова: Просяци ли сме

maintext:
Фотограф: Анелия Николова
Учените и специалистите от Института по биоразнообразие и екосистемни изследвания при БАН излязоха с остра позиция срещу председателя на бюджетната комисия в Народното събрание Менда Стоянова. В разпространено до медиите писмо те изразиха недоволството си, че са били определени от нея като просяци.Повод за реакцията им стана гласуването на бюджета на БАН за 2017 г. Първоначално депутатите приеха да отпуснат допълнителни 10 млн. лв. на Българската академия на науките. След извънредно заседание на бюджетната комисия обаче текстът от проектозакона беше прегласуван и така БАН не получи средствата."БАН е академия, която притежава страхотна собственост и апаратура. Ако това нещо се управляваше прозрачно и ефективно, нямаха да молят и да просят от Народното събрание", заяви по време на въпросното извънредно заседание Менда Стоянова."Огорчени сме от отношението към нас, изразено от представител на Народното събрание и очевидно подкрепяно от управляващата партия. Ние ежегодно представяме отчет за нашата изследователска, образователна и експертна дейност, който е интегрална част от годишния отчет на Българската академия на науките. През последните четири години отчетите на БАН се приемат от Народното събрание без забележки към работата на нашия институт", пишат в позицията си учените от БАН.По думите им средната заплата в академията е с 200 лв. по-ниска от тази в България и с близо 500 лв. по-малка от средната заплата в София. От Института по биоразнообразие и екосистемни изследвания посочват и възнагражденията при тях самите. Те започват от 420 лв. за асистенти и достигат до 680 лв. за професори."Има ли условия за съществуване и възобновяване на научния потенциал при такова равнище на доходите? Ние не просим", се казва още в позицията на учените.Днес новоизбраният председател на БАН акад. Юлиан Ревалски ще се срещне с премиера в оставка Бойко Борисов, за да обсъдят парите за наука. На срещата ще присъства и финансовият министър в оставка Владислав Горанов.


title: Топузаков иска 4-5 нови играчи за "Левски" и победи до Нова година (видео)

maintext:
Старши треньорът на "Левски" Елин Топузаков заяви, че целта за последните два официални мача през годината е задължителни победи. Сините гостуват на новака "Верея" в събота в среща от 18-ия кръг на Първа лига.
"Настроението е добро, но това няма да има стойност, ако не се представим така както трябва и не покажем това, което искаме по време на мача. Искаме трите точки, трябва да бъдем максимално концентрирани и отговорни, за да го постигнем", заяви Топузаков.
Наставникът на сините обявил желанията си за зимна селекция пред клубното ръководство, като се надява в състава да бъдат привлечени 4-5 нови футболисти.
"Казал съм изискванията и желанията ми относно селекцията. Опитал съм се да взема всичко под внимание. Най-малкото ни трябва вътрешна конкуренция. На някои постове имаме недостиг на футболисти. Моето желание е да се подсилим с 4-5 играчи на 4-5 поста. Трябва да подобрим визията на отбора в близкото бъдеще", каза Топузаков.


description: Те са притежавали информация, събрана по интернет, как да направят бомба и как да убиват. Целта им е била коледен пазар, смята полицията.

title: Десет деца са арестувани в Белгия за подготовка на атентат

maintext:
Фотограф: Красимир Юскеселиев
Десетина непълнолетни са задържани в Белгия за подготовката или извършването на нов атентат. Това съобщават местни медии, като цитират федералната прокуратура.Младежите са били разпитани и настанени в специализирани институции, тъй като възрастта им не позволява да бъдат държани в арест или затвор, съобщава БТА. Уточнява се, че те са притежавали информация, събрана по интернет, как да направят бомба и как да убиват. Целта им е била коледен пазар.Според прокуратурата задържаните са били насърчавани от терористични групировки. Медиите поясняват, че случаите в Белгия наподобяват задържането на 12-годишно момче в Германия, подготвяло терористичен удар.Допълва се, че "Ислямска държава" се надява младежи, ненавършили пълнолетие, да се присъединят към идеите на терористичната организация, особено защото се сливат по-лесно с тълпата и действията им остават по-трудно забележими.


description: Вие кого бихте избрали на неизбежните предсрочни избори?

title: Призраци в блока или призраци в оставка

maintext:
Меглена Кунева, Найден Зеленогорски и Божидар Лукарски от Реформаторския блок
Фотограф: Георги Кожухаров
Заявките на ГЕРБ, БСП и ДПС бяха, че няма да подкрепят кабинет с мандата на Реформаторите. Ако все пак чрез играта с кворума в парламента се родеше такова правителство (чисто математически е достатъчно 62-ма депутати да го гласуват на заседание, на което присъстват 121 от народните избраници), то щеше бъде едно недоносче, което да има кратък, жалък и мъчителен живот.
Не е ясно точно кой от призраците в Блока щеше да носи отговорност,
ако поемат кормилото на властта
Не на последно място това правителство щеше да бъде вредно за малкото останала легитимност на самите Реформатори, защото дните му щяха да минат под мотото "захапали кокала до последен дъх". След връщането на поредния мандат се очертават два сценария за изход от политическата криза: президентът Росен Плевнелиев да сглоби трети служебен кабинет или правителството в оставка "Борисов" 2 да доплува до 22 януари 2017 г., когато ще се закълне ген. Румен Радев. От самото начало беше ясно, че формирането на кабинет от 43-тото Народно събрание е трудно изпълнима задача. Днешната развръзка с мандата на Реформаторския блок е закономерна. Двадесет и двамата депутати от Блока показаха, че не могат да подредят и собствения си дом, защо да смятаме, че държавата може да бъде поверена в техните ръце?Заявките на ГЕРБ, БСП и ДПС бяха, че няма да подкрепят кабинет с мандата на Реформаторите. Ако все пак чрез играта с кворума в парламента се родеше такова правителство (чисто математически е достатъчно 62-ма депутати да го гласуват на заседание, на което присъстват 121 от народните избраници), то щеше бъде едно недоносче, което да има кратък, жалък и мъчителен живот.Не на последно място това правителство щеше да бъде вредно за малкото останала легитимност на самите Реформатори, защото дните му щяха да минат под мотото "захапали кокала до последен дъх".
Проблемът е, че за около месец дори и добре подготвените експерти трудно ще се сработят. В крайна сметка отговорността за служебното правителство обаче ще падне върху президента. В ситуация, в която страната е изправена пред много предизвикателства, г-н Плевнелиев не иска да прекара последните седмици от своя мандат, тревожейки се за съдбата на набързо скован от самия него сал в открито море. Казвам това в контекста на отправеното в предаването
предупреждение от президента за "перфектната буря"
Всъщност, последният израз заслужава специално внимание.
"Перфектната буря" беше името на холивудски блокбастър (The Perfect Storm) с Джордж Клуни в главната роля от преди петнадесетина години, базиран на едноименна книга. Синопсисът на това вълнуващо произведение е твърде любопитен. Предавам го в телеграфен стил: героят на холивудската звезда е капитан на рибарско корабче; извива се невиждана буря; накрая плавателният съд потъва и персонажът на Клуни, който не напуска поста си до последно, се удавя... Доколкото в продължение на столетия в историята на политическата мисъл държавата е сравнявана с кораб, а нейният лидер – с капитан, подборът на метафората за "перфектната буря", без да е връх на ораторското майсторство, е многозначителен. И двата сценария, които очертах по-горе, крият в себе си специфични демократични капани. Причината, поради която президентът Плевнелиев не изгаря от желание да бърза със служебния кабинет не е, че няма кой да се хване на хорото за няколко седмици. Вярно е, че държавническият кръст не е лек, но не е чак такава мъка да се управлява. Убеден съм, че г-н Плевнелиев има на кого да разчита.Проблемът е, че за около месец дори и добре подготвените експерти трудно ще се сработят. В крайна сметка отговорността за служебното правителство обаче ще падне върху президента. В ситуация, в която страната е изправена пред много предизвикателства, г-н Плевнелиев не иска да прекара последните седмици от своя мандат, тревожейки се за съдбата на набързо скован от самия него сал в открито море. Казвам това в контекста на отправеното в предаването "Панорама" на БНТВсъщност, последният израз заслужава специално внимание."Перфектната буря" беше името на холивудски блокбастър (The Perfect Storm) с Джордж Клуни в главната роля от преди петнадесетина години, базиран на едноименна книга. Синопсисът на това вълнуващо произведение е твърде любопитен. Предавам го в телеграфен стил: героят на холивудската звезда е капитан на рибарско корабче; извива се невиждана буря; накрая плавателният съд потъва и персонажът на Клуни, който не напуска поста си до последно, се удавя... Доколкото в продължение на столетия в историята на политическата мисъл държавата е сравнявана с кораб, а нейният лидер – с капитан, подборът на метафората за "перфектната буря", без да е връх на ораторското майсторство, е многозначителен.
В подкрепа на варианта правителството в оставка на Борисов да управлява до 22 януари 2017 г., освен липсата на време за ефективна работа на служебния кабинет, се изтъкват и други аргументи. Някои от тях са мелодраматични: Радев и БСП щели да изпитат голямо удовлетворение (естетически кеф) от това да разпуснат конфигурацията създадена от Плевнелиев, така че защо трябвало на тепсия да им се предоставя такава възможност да злорадстват и т.н. Моят отговор на този детински хленч, е че този който има прекалено тънка, нежна и чувствителна кожа, или си представя политиката като безметежна разходка през поредица от триумфални арки, изобщо не трябва да има държавнически планове и амбиции
Ако президентът реши да тупа топката, докато на игрището влезе ген. Радев с номер пет на фланелката, той трудно може да бъде обвинен, че е нарушил буквата на Конституцията от 13 юли 1991 г. В някакъв смисъл обаче ще бъде накърнен нейният дух.
Нека върнем лентата назад. Защо правителството е в оставка? Оставката, по същество, е признание, че не си успял да свършиш работата, за която си бил избран и/или, че голяма част от хората, които са ти гласували доверие, сега са го оттеглили. В това е и смисълът и необходимостта от формирането на служебен кабинет.
Следователно, ако оставим такова правителство настрана, изборът до днес беше между призраците в блока и призраците в оставка. За последните пребиваването във властта е също толкова противопоказно. Справедливи или не, обвиненията, че екипажът на "Борисов 2" е решил да си поживее като за последно, раздавайки огромни средства на свои хора, вече заваляха.
А иначе предсрочният вот в края на март/началото на април 2017 г. е неизбежен. В тази връзка отсега правя
кратка анкета. Вие кого бихте избрали:
1. Air France
2. British Airways
3. Lufthansa
Пишете в коментарите във форума.


title: Поне 48 часа ще продължи операцята в Хитрино

maintext:
Бойко Борисов
Фотограф: Георги Кожухаров
Най-малко 48 часа ще продължи изтеглянето на цистерните в Хитрино, прогнозира премиерът Бойко Борисов, цитиран от "Фокус". Той се ангажира бюджетът на общината да бъде увеличен, за да се помогне на пострадалите хора.Девет цистерни вече са изтеглени, но останалите са много опасни. Затова и полицаите, и пожарникарите ще бъдат изтеглени от района, за да се ограничи рискът до възможно най-малък брой хора. "Взимаме мерки. Изтеглихме 9 цистерни от композицията. Другите са много рискови и искаме да няма хора, когато екипът влезе да работи. За мен е опасно и за това решаваме да рискуваме максимално малък брой хора. Ще изтеглим полицията и пожарната", обясни БорисовЖителите на селото вече са го напуснали. "Всички неподвижни хора сме ги извели с линейки, настанили сме ги в болници, за да имат прехрана и да им е топло. Материалните неща ще ги оправим, просто не можем да върнем загиналите, ранените ги лекуват", каза Борисов.


title: Номинацията на Радев хвърлила в шок и източните, и западните посолства

maintext:
Депутатът от БСП Кирил Добрев.
Фотограф: Цветелина Белутова
С номинацията на ген. Румен Радев БСП са хвърлили в шок и източните, и западните посолства. Това заяви депутатът от левицата Кирил Добрев, цитиран от Би Ти Ви след въпрос дали кандидатурата на Радев е била съгласувана с
руския разузнавач Леонид Решетников
.
Той коментира, че лидерът на БСП Корнелия Нинова се е срещнала с Решетников месец след като е била известна номинацията на Радев. Направени били и три срещи с американския посланик отново след номинацията. Те били само информирани с каква кандидатура ще се явява БСП на президентските избори, обясни Добрев.
"Ако някой иска да ангажира Радев по-рано с решения и участия, то
тогава и Росен Плевнелиев, и Маргарита Попова могат спокойно да подадат оставка и
в действие да влезе Румен Радев". По думите му, когато бъде казано, че предстоят
предсрочни избори, държавната администрация буквално спира да работи. "Не знам какво
прави Плевнелиев, но това е загуба на политическо време. Държавата не работи", допълни той
.
По думите му ген. Радев ще ползва експерти, близки до левицата, а не ярки политически фигури.Според Добрев президентът Росен Плевнелиев вкара страната в политическо безвремие. Добрев заяви, че държавният глава е трябвало да направи служебен кабинет веднага, а не един месец да се правят "псевдо разговори и консултации". Той допълни, че скоро ще стане ясно, че Плевнелиев е срещнал проблеми с това да състави кабинет, защото всички, до които се е допитал, са му отказали."Когато ГЕРБ и БСП няма да участват в ново управление всичко е безсмислено. Тече политическо безвремие и милиони се харчат на всяко заседание на Министерския съвет", заяви Добрев.Реформаторите за последно виждат парламента отвътре, добави още той.


title: Златан Ибрахимович изведе "Манчестър юнайтед" до нова победа

maintext:
Шведският нападател се разписа по веднъж в двете полувремена
"Манчестър юнайтед" записа третата си поредна победа в английското първенство, след като победи "Уест Бромич" с 2:0 като гост в мач от 17-ия кръг на шампионата.В герой за "червените дяволи" отново се превърна Златан Ибрахимович, който отбеляза и двете попадение във всяко от полувремената.След успеха си играчите на Жозе Моуриньо събраха 30 точки и се изравниха с петия в подреждането "Тотнъм", който обаче е с мач по-малко. Лидер е "Челси" с 43 точки, а "Уест Бромич" остана седми, на седем точки от днешния си съперник.Срещата започна отлично за гостите, които откриха резултата още в петата минута. Тогава Джеси Лингард проби отдясно, преодоля Ниом, след което центрира добре към Ибрахимович. Шведът бе оставен непокрит в наказателното поле и прати с глава топката в мрежата.В 24-ата минута удар на Уейн Рууни бе избит в напречната греда от Фустър, като по този начина английският национал отново се размина с гола, с който да изравни рекорда на сър Боби Чарлтън. В 32-рата минута домакините пропуснаха най-добрия си шанс, след като Мат Филипс центрира много добре отдясно, Рондон засече, но не успя да насочи добре топката и тя премина далеч от целта.Очаквайте подробности!


description: Всеки четвърти българин под 25-годишна възраст не се е събирал с приятели за повече от едно кафе.

title: Всеки трети българин няма пари за почерпка с приятели

maintext:
Фотограф: Георги Кожухаров
30% от българите нямат финансовата възможност да се съберат поне веднъж месечно с приятели, за да се почерпят. Това показва изследване на Евростат за 2014 г., цитирано от БТА. Този дял е почти тройно по-малък за средностатистическия гражданин на Европейския съюз (ЕС).Финансовите затруднения спират най-често старите хора от сядането на маса с приятели или с близки семейства. Половината от по-възрастните българи не си позволяват това удоволствие за повече от месец.При най-младите процентът също е висок. Всеки четвърти под 25-годишна възраст не се е събирал с приятели за повече от едно кафе. Това важи и за 28% от работещите, които са между 25 и 64-годишна възраст.В дъното на класацията е Унгария. 36% от населението на страната е изпитвало финансови затруднения, които са ограничили социалния му живот. Практически не са почувствали ограничение за събирането на маса в Швеция - едва 0.8 на сто от хората там са нямали възможност да си го позволят веднъж в месеца.През 2014 г. 37% от българите не са били в състояние да си позволят редовна почивка или отдих отново поради финансови причини. В ЕС едва всеки шести попада в тази статистика.


description: Бележки, становища и предложения по проектите на учебнo-изпитните програми могат да бъдат изпращани към дирекция "Съдържание на предучилищното и училищното образование" на e-mail: g.georgieva@mon.bg до 9 януари 2017 г. включително.

title: Готови са проектите на учебнo-изпитните програми за изпитите след 7 и 8 клас

maintext:
Фотограф: Анелия Николова
Готови са проектите на учебнo-изпитните програми за националното външно оценяване за учебната 2016/2017 година на учениците от 7-ми клас по български език и литература и по математика.Готови са и учебно-изпитните програми за проверка на способностите по изобразително изкуство и по музика след завършен 7-ми клас.Това съобщиха от министерството на образованието с уточнението, че те са публикувани на сайта им за обществено обсъждане.За обсъждане са публикувани и проекти на учебно-изпитните програми за проверка на способностите по изобразително изкуство, по музика и по хореография на учениците от 8-ми клас за прием в държавни и в общински училища през учебната 2016/2017 година.Бележки, становища и предложения по проектите на учебнo-изпитните програми могат да бъдат изпращани към дирекция "Съдържание на предучилищното и училищното образование" на e-mail: g.georgieva@mon.bg до


title: "Лестър" обжалва червения картон на Джейми Варди

maintext:
Варди бе изгонен близо час преди края на мача със "Стоук сити"
Ръководството на "Лестър" официално обжалва показания червен картон на голмайстора на отбора Джейми Варди.Нападателят бе изгонен в 28-ата минута на шампионатния мач срещу "Стоук сити" през уикенда, в който "лисиците" успяха да измъкнат равенство 2:2, въпреки че изоставаха в резултата до 74-ата минута.29-годишният английски национал бе санкциониран за фаул срещу Маме Диуф, а реферът Крейг Поусън взе спорно решение да вдигне директен червен картон.Повторенията показаха, че Варди загуби баланс и беше бутнат от Глен Джонсън точно преди грубото влизане.Мениджърът Клаудио Раниери не беше доволен от решението и влезе в конфликт със съдиите, но се очаква той да не бъде наказван.


title: Едно кръгче с най-популярния електромобил

maintext:
1
2
3 Фотограф: Георги Пауновски 1
2
3 Фотограф: Георги Пауновски 1
2
3 Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Паркирането без пари в плателите зони за паркиране е един от малкото смислени бонуси за собствениците на електромобили.
Фотограф: Георги Пауновски
Фотограф: Георги Пауновски
Фотограф: Георги Пауновски
Електромобилите не са някаква новост. Първите се появяват още в началото на XIX век, като до 20-те години на XX-ти са дори по-популярни от тези с традиционен двигател. По една или друга причина обаче са обречени на забрава, а възходът им започва преди около десет години. Първият масов съвременен електромобил е "Нисан Лийф", появил се през 2010 година.Към днешна дата, това все още е най-популярната кола на ток в света, с над 200 хиляди доставки, като конкуренцията продължава да й диша праха. Появата на "Лийф" е истинска революция, като той стана първият електромобил, избран за автомобил на годината в Европа и в света за 2011 година. От сравнително скоро, "Нисан Лийф" се предлага и на българския пазар, но не от дилърите на марката, а от фирмата еМобилити Интернешънъл На какво се дължи популярността на "Лийф"? Ако започна от външния вид, то футуристичните форми на колата са сякаш неподвластни на времето и автомобилът изглежда модерен и към днешна дата.Формата обаче не е самоцел. Тя позволява максимално оползотворяване на пространството и дава вероятно най-големият плюс на "Лийф" - практичността. С дължината си от 4.44 метра, автомобилът е типичен представител на "Голф"-класа.Благодарение на компактната система за задвижване голяма част от дължината е използвана за изграждане на зоната за пътниците. Карал съм почти всички модели в сегмента и убедено мога да твърдя, че трудно ще намерите кола със сходни размери и толкова просторен салон.В същото време багажникът е с обем 370 литра, което също е отличен показател за "Голф-класа". Не липсва и възможност за сгъване на облегалките на задните седалки, което утроява багажният обем.Повечето електромобили, които в масовия случая са адаптирани за задвижване с ток модели с традиционен двигател, имат проблем именно с багажника, тъй като батериите заемат част от вместимостта му.Проектиран от самото начало като електромобил, при "Лийф" пакетът с акумулаторите е в пода, което освен освобождаване на обем за багаж, сваля центъра на тежестта и повишава стабилността.Тестваният "Нисан Лийф" беше в най-базовото изпълнение и с най-скромната като капацитет батерия. 24-те киловатчаса, съхранявани в нея, стигат за изминаването на около 130 километра. Според проучванията на производителя, това задоволява ежедневните нужди на около 70% от шофьорите в Европа.Запасът от ход обаче зависи много от външните температури и най-вече от стила на каране. През повечето време залагах на еко режима и се стремях към максимално икономично шофиране, като без проблем изминавах обещаните от производителя километри. Лично за мен този преход е напълно достатъчен за ежедневните ми нужди, тъй като обикновено правя повече около 40 километра на ден.Батериите зареждах в гаража, като пълният им капацитет се възстановяваше за около 8 часа. Предимството на "Лийф" е, че позволява задаване на часовете за заряд, така че да се ползва по-евтината нощна тарифа. Има и възможност да се определи час, в който купето да е загрято или охладено до определена температура.По-скъпите версии на "Лийф" имат и вход за бърз заряд от публични станции, като в зависимост от капацитета на устройството, времето за пълно зареждане може да бъде намалено до час.Като изключим някои дребни особености, "Нисан Лийф" се кара като стандартен автоматик. Основната разлика е, че при натискане на бутона за стартиране не се чува никакъв звук, а само надписът Ready, показва, че може да потеглите. След преместването назад на кръглият селектор, който играе ролята на скоростен лост, автомобилът потегля.Тежащият 1600 кг "Лийф" се задвижва от електромотор с мощност 109 к.с. Всеки път се изненадвах колко пъргаво потегля автомобилът. Доускорението в градски условия също впечатлява, като основната причина за добрата динамика, е че въртящият момент от 254 Нм е на разположение във всеки един момент.Напрактика, при потегляне почти няма автомобил, който да съперничи на "Лийф". Е, ускорението до 100 км/ч не впечатлява - 11.9 секунди. Максималната скорост е само 144 км/ч, но при една предимно градска кола, не тези цифри са най-важните.Това което наистина доставя удоволствие е абосолютната тишина при движение. За да не е колата опасна за пешеходците има възможност да се задейства високоговорител, който излъчва слабо бръмчене при движение с до 30 км/ч. Предупредителен сигнал се активира и при маневриране на заден ход.Изкуших се да покарам "Лийф" по завоите към Бистрица и наистина бяха впечатлен колко добре стои на пътя тази кола. Разбира се, катеренето на баири поглъща доста от енергията на батериите, но пък при всяко пускане те се зареждат, благодарение на превръщането на кинетичната енергия в електрическа.С преместване на скоростния лост една позиция назад, се активира и режим, при който електромоторът оказва по-голямо съпротивление, играе ролята на моторна спирачка, а акумулаторите получават повече ток. "Нисан Лийф" вози приятно меко, което също е сериозен плюс.Популярността на електромобилите расте постоянно в последните години. Към средата на тази година техният брой в цял свят е 1.5 млн, от които една трета са купени през 2015-та.Причините са няколко. От една страна е екологичният ефект. Разбира се, доколко е валиден той зависи от това с каква енергия са зарежда колата. За София над 52% от тока идва от въглища, а още почти 9 на сто от изгарянето на природен газ. От възобновяеми енергийни източници пък се осигурява около 35% от електроенергията.При това положение не може да се твърди, че карането на "Лийф" в столицата не замърсява въздуха. Хубаво е обаче, че поне вредните емисии не се отделят в най-замърсените от коли райони.Екологичността на коли като "Лийф" носи на собсвениците им редица финансови бонуси. В Германия например се субсидира с 4000 евро самата покупка на електромобила. Следват и редица облекчения, свързани с данъци и достъп до платени места за паркиране.Подобна е ситуацията във Франция, Ирландия, Холандия и т.н. Още по-сериозни са те в скандинавските държави и в резултат в Норвегия вече една четвърт от купените коли са на ток.В България собствениците на електромобили са освободени от данък. Сумата обаче не е кой знае колко внушителна - 310 лева годишно за кола със сходна мощност и традиционен двигател. От миналата година с 30% е намалена и екотаксата, като се спестяват още 41 лева еднократно.Като работещ в центъра, в район със синя зона, едно най-големите предимства за мен беше възможоността да паркирам без пари в нея. При осемчасов работен ден, това ще рече спестяване на около 370 лева месечно.Сериозни икономии се реализират и от далеч по-ниските разходи за експлоатация. От една страна, 100 километра се изминават с ток за 3.11 или 1.80 лева, в зависимост от това дали се зарежда на дневна или нощна тарифа, при поне 10 лева за най-икономичния дизелов автомобил, да речем.От друга, електромобилът не се нуждае от смяна на масла и филтри, а накладките издържат много повече, защото често, при натискане на спирачката, спирането става с електромотора. Колите на ток са по-застраховани от повреди, тъй като в конструкцията им се използват околе една трета от частите, влагани в традиционен автомобил.По повод притесненията на редица потенциални клиенти за живота на батерията, производителя гарантира поне 10 години безпроблемна експлоатация. Нещо повече, досегашните наблюдения сочат, че един петгодишен електромобил има по-дълъг пробег от чисто нов.Големият недостатък на електромобилите, освен техния ограничен пробег, е цената. Грубо казано, те са около два пъти по-скъпи от нормален автомобил със сходно оборудване и мощност. "Нисан Лийф" не прави изключение.В България колата се предлага на оперативен лизинг, като базовата версия струва поне 750 лева месечно без ДДС. Сумата включва застраховки "Каско" и "Гражданска отговорност".Срещу 980 лева без ДДС, пък се поемат абсолютно всички разходи по колата - консумативи, гуми и т.н.Всеки ползвател на "Лийф" получава зарядна станция за стена и право на безплатен заряд от станциите на Eldrive, каквито има в София, Пловдив, Варна и Бургас.


description: Само пет отбора са успявали да спечелят всичките си мачове в груповата фаза на надпреварата, откакто през 1992-1993 г. беше въведен новият формат. И впоследствие никой от тях не е успявал да вземе купата.

title: "Атлетико" (Мадрид) срещу проклятието на перфектните в групите на Шампионската лига

maintext:
"Атлетико" е близо до рекорда, но има мач с "Байерн" в Мюнхен
Големият отбор на "Милан" започна с десет поредни победи в Шампионската лига, но не успя да спечели купата
Шест победи от шест мача. Звучи отлично, но не и ако отборът ви играе в Шампионската лига, а вие сте суеверни."Атлетико" (Мадрид) е изправен пред "проклятието" на най-добрите в групите на Шампионската лига. До момента само пет отбора са успявали да спечелят всичките си мачове в груповата фаза на надпреварата, откакто през 1992-1993 г. беше въведен новият формат. И впоследствие никой от тях не е успявал да вземе купата.В типичния за Диего Симеоне практичен стил "дюшекчиите" събраха 15 точки от първите си пет срещи при голова разлика 7:1 и си гарантираха първото място в група D. Тази вечер мадридчани излизат срещу "Байерн" в Мюнхен и при победа ще влязат в клуба.Негови членове са "Милан", ПСЖ, "Спартак" (Москва), както и испанските "Барселона" и "Реал" (Мадрид). Белите са единственият отбор, постигал перфектната серия два пъти.Още в първия сезон на Шампионската лига в настоящия вид "Милан" тръгва устремено. "Росонерите", водени от Фабио Капело, не само спечелиха всичките си срещи в груповата фаза, но и направиха серия от десет поредни победи.Тя ги отведе до финала с "Олимпик" (Марсилия), в който италианците загубиха с 0:1. По това време в състава им бяха Барези, Малдини, Донадони и Ван Бастен.ПСЖ направи перфектно начало в турнира, като преодоля групите с максималния брой точки. Парижани победиха два пъти "Байерн" - с 2:0 и 1:0. Отборът продължи успешно и отстрани "Барселона", но в полуфиналите загуби от "Милан" на Капело.Едва ли някой е очаквал, но "Спартак" (Москва) попадна в списъка с най-силно представилите се отбори в групите на Шампионската лига. Руският отбор имаше късмета да избегне големите отбори и се възползва максимално - след шест победи и голова разлика 15:4 продължи в следващата фаза. В четвъртфиналите "Спартак" беше отстранен от "Нант".Дълго време след "Спартак" (Москва) никой не беше успявал да спечели всичките си двубои в групите. Едва в новото хилядолетие дойде времето на двата водещи отбора в Испания.През 2002-2003 "Барселона" изравни рекорда след победи срещу "Локомотив" (Москва), "Брюж" и "Галатасарай". Каталунците, които бяха водени от трима треньори в същия сезон, се препънаха срещу "Ювентус" в в четвъртфиналите.Големият им съперникединствен успя два пъти да запише "перфектната шестица". В никой от тези два сезона, в които бяха водени съответно от Жозе Моуриньо и Карло Анчелоти, белите не можаха да вдигнат отличието. Но го направиха през 2014 и 2016 г.


description: По думите му бъдещият министър-председател трябва да е добър професионалист, почтен човек, да има широка подкрепа и смелост да проведе нужните реформи.

title: Имаме точния човек за премиер, обяви Николай Ненчев


description: "Извършителят на това ужасно престъпление е някой, на когото Германия е предложила убежище и защита", каза тя и заяви, че страната няма да живее в страх и злина.

title: Меркел обяви атаката в Берлин за тероризъм

maintext:
Фотограф: Hannibal Hanschke
Германският канцлер Ангела Меркел официално обяви нападението на коледния базар в Берлин снощи за терористична атака.Облечена в черно на пресконференция току-що, тя обеща, че виновните ще бъдат наказани с цялата строгост на закона."Имам пълно доверие на разследващите този ужасен акт ", заяви Меркел. "Вече трябва да предположим, че това е терористично нападение.""Извършителят на това ужасно престъпление е човек, на когото Германия е предложила убежище и защита", каза тя и заяви, че страната няма да живее в страх и злина.Меркел съобщи още, че лично ще посети мястото на трагедията , за да изрази съпричастност с близките на жертвите и подстрадалите."Нужна ни е сила, за да живеем в нашата Германия - свободна, либерална и единна", каза канцлерът.След изявлението, което продължи около 5 минути, канцлерът напусна залата, без да приема въпроси.


title: За производителите на уиски в Шотландия Брекзит бе добра новина

maintext:
Фотограф: Nicky Loh
Макар мнозинството шотландци да гласуваха за оставане в Европейския съюз, производителите на уиски тайничко вдигат наздравица. Те спечелиха от вторичния ефект на бъдещия Брекзит: срива на курса на лирата.Силното понижение на курса на британската валута, която изгуби близо 9% спрямо еврото и 15% спрямо долара след референдума от 23 юни, направи износа по-евтин. Това стимулира на продажбите на уиски, а 90% от тях стават извън пределите на Обединеното кралство.Шотландските земи се славят с живописните си спиртоварни, разположени по зелените хълмове на страната. Glasgow Distillery Company, която се намира в анонимен и безличен хангар в икономическата столица на Шотландия, се различава от тях, но при все това, настроението там е приповдигнато.за буретата с уиски", със задоволство казва Лиам Хюджис, който оглавява предприятието. Основано едва през 2015 година, то все още не е продало нито една бутилка уиски, но Хюджис отбелязва увеличение на предварителните поръчки след вота на британците за излизане от ЕС.За Греъм Хътчън, оперативен директор на дружеството за производство на уиски Edrington, което е собственик на уискито Macallan и The Famous Grouse, сривът на лирата е синоним на "празник". Дейвид Уилямсън, който отговаря за връзките с обществеността на Асоциацията за шотландско уиски, също коментира, че някои от членовете ѝ са отчели скок на износа си.Тони Рийман-Кларк ръководи спиртоварната Strathearn в Пъртшир, която произвежда уиски от три години. Той е и основателят на Сдружението на шотландските производители на крафт уиски. "Имаме поръчки от Окланд, Пекин, Хонконг, Израел, Германия и САЩ, от всички краища на света", хвали се той.за производство на уиски - те са се увеличили с 6% спрямо последните три години. Други 30 000 са заети в снабдителната верига, бутилирането и дистрибуцията.За първите шест месеца на годината основните пазари са били САЩ (357.4 млн. лири), Франция (193.1 млн.) и Сингапур (99.6 млн.), с общ износ, равняващ се на 533 млн. бутилки уиски , представляващ годишен оборот от 1.7 млрд. лири.При все това понижението на курса на лирата не е само добра новина за шотландската национална напитка. Защото то означава поскъпване на вносните продукти като бъчвите.Лиам Хюджис ги купува изцяло от американския производител Келвин Купърейдж."Тъй като лирата силно поевтиня спрямо долара,така че това, което се печели от една страна, се губи от друга", констатира той.Спирос Маландракис, анализатор експерт по алкохолните напитки в Euromonitor International, посочва, че в краткосрочна перспектива ще има "увеличение" на продажбите. То обаче вероятно ще бъде последвано, според него, от период на "несигурност, която би могла да се окаже твърде вредна".Несигурност, която може да нарасне силно, ако Шотландия реши да организира нов референдум за независимост./ БТА


description: През последните 15 години името Никол придобива все по-голяма популярност и през 2015 г. е на трето място сред най-често срещаните женски имена при новородените момичета.

title: Над 200 хил. българи, повечето мъже, празнуват имен ден на Никулден

maintext:
Фотограф: Надежда Чипева
На Никулден, който по традиция се отбелязва на 6 декември, над 200 хил. именици имат своя празник, показват данните на НСИ. От тях две трети са мъже.В края на 2015 г. името Николай носят 93 878 мъже, което го нарежда на четвърто място сред най-често срещаните мъжки имена в България, а Никола - 38 255.При новородените през 2015 г. името Николай е предпочетено за 706 момчета, а Никола - за 701.Името Николина носят 14 454 жени, производното му Николинка - 7855, Никол - 10 205.През последните 15 години името Никол придобива все по-голяма популярност и през 2015 г. е на трето място сред най-често срещаните женски имена при новородените момичета (811).На 6.12.2015 г. са родени общо 106 деца, от които 51 момчета и 55 момичета. От тях 16 момчета и 18 момичета имат двоен празник - рожден и имен ден.На 6 декември празнуват и имениците в още 12 държави - членки на ЕС - Гърция, Естония, Латвия, Литва, Полша, Словакия, Унгария, Финландия, Франция, Хърватия, Чехия.


description: Според Световната здравна организация поради мръсния въздух всяка година в България умират по 18 150 души. Благоевград е сред градовете с най-мръсен въздух в България. Причина за това не би трябвало да има - в града практически няма индустриални предприятия, намира се в подножието на Рила, през него минава р. Бистрица, а в долината тече р. Струма.

title: Зимен ад на име Благоевград

maintext:
1/5 снимки в галерията Благоевград, планината и техните самозадушаващи се хора.
Според Световната здравна организация поради мръсния въздух всяка година в България умират по 18 150 души. За десет години това прави почти 200 000 души. Отделно от това гигантски е броят на хората, които страдат от белодробни заболявания и болести на горните дихателни пътища, алергии, астма и т.н. Здравните, социални и икономически загуби са трудно измерими, но при всяко положение са доста по-големи, отколкото би ни струвала енергийна реформа.
Фотограф: Методи Байкушев


title: Рязко е спаднал броят на задържаните при опит да влязат у нас чужденци

maintext: Прави впечатление, че на вход - т.е. при опит да влязат в страната за цялата седмица МВР отчита един задържан, а на изход - т.е. тези, които са се опитали да напуснат, без да са били регистрирани от органите на реда са 16, сред тях и пет деца. Като цяло общият брой на спрени чужденци е над 200.Във вътрешността на страната спрените са 51. За сравнение от началото на годината задържаните при опит да влязат са над 4 хиляди души."В сравнение с предишната седмица, когато са задържани 260 чужденци, се наблюдава намаление със 74%", се посочва в данните на МВР.В тях се вижда интересна тенденция - след конфликта в Харманли - процентът на зает капацитет на центровете към Държавната агенция за бежанците е намалял с близо 20 % и е около и малко над 80 %. През последните няколко месеца тези места за настаняване бяха препълнени. В същото време в домовете към МВР положението остава сложно и там няма места, а капацитетът е зает на над 100%.През последните седем дни от статистиката на вътрешното министерство се наблюдава продължаващата от началото на годината тенденция, най-голям дял на чужденците да е този на афганистанците.Друга интересна подробност от данните на МВР е че през последната седмица рязко се е увеличил броят на изведените доброволно мигранти - от 30 на 90 души. Принудително изведените са 17, като в данните на МВР не се посочва от кои нациолналности са хората.Спад има и при задържаните от органите на реда за каналджийство - само двама. От началото на годинатаt задържаните без регистрация от МВР са 18 045 души.


title: "Голдън стейт" навакса 16 точки пасив и победи "Бруклин" с 16 точки разлика

maintext: "Голдън стейт уориърс" губеше с 16 точки след първото полувреме на двубоя с "Бруклин нетс", но показа класата си след почивката и постигна убедителна победа със 117:101."Воините" продължават да са отборът с най-добри показатели в НБА, като записаха шести пореден успех и общо 26-и от 30 мача.Кевин Дюрант беше най-полезен при гостуването в "Барклейс сентър" с 26 точки, девет борби, седем асистенции, три откраднати топки и един чадър. Той вкара само един от седемте си опита от тройката, но беше точен при девет от 16-те за две точки.Клей Томпсън отбеляза пет тройки от десет опита и завърши с 23 точки, а Стеф Къри завърши с 15 точки, седем асистенции и пет откраднати топки. Силен мач изигра центърът Заза Пачулия, който приключи с дабъл-дабъл от 15 точки и 14 борби, седем от които в нападение.За "Бруклин" Брук Лопес се отличи с 28 точки и осем борби, Шон Килпатрик добави 14 точки, а Джереми Лин остана близо до трипъл-дабъл след 10 точки, 11 асистенции и осем борби. "Мрежите" остават последните в Източната конференция с 21 загуби в 28 мача, колкото има и предпоследният "Филаделфия 76".В най-интригуващия мач от изминалата нощ "Лос Анджелис клипърс" спечели домакинството на "Сан Антонио спърс" със 106:101."Ножиците" отново бяха без Блейк Грифин, а в третата четвърт контузия получи и плеймейкърът Крис Пол. Страхотната игра на резервите обаче донесе успеха на "Клипърс".Крис Пол записа 19 точки, седем борби и шест асистенции, преди да напусне игрището. Джей Джей Редик и Деандре Джордан добавиха по 11. Петимата титуляри на "ножиците" вкараха общо 48 точки, докато шестте резерви комбинираха 58 точки срещу 31 за резервите на "шпорите"."Клипърс" постигна 22-а победа от 30 мача и се изравни с "Хюстън рокетс" на третото място в Западната конференция. "Сан Антонио" е втори с 23 победи и шест загуби.


description: Според ДПС Борисов е отговарял на въпроси на блиц контрол само два пъти тази година.

title: Бойко Борисов пак не дойде в парламента за блиц контрола

maintext:
Хамид Хамид
Фотограф: Надежда Чипева
Премиерът в оставка Бойко Борисов не дойде в парламента за блиц контрола, в който по парламентарния правилник министър-председателят и неговите заместници трябва да отговарят на депутати на въпроси за политики. На вероятно последния такъв контрол за правителството в парламента дойде само вицепремиерът Томислав Дончев."За пореден път премиерът не присъства на блиц контрола, само два пъти е бил тази година - януари и юни", каза депутатът от ДПС Хамид Хамид. Според него това е "пренебрежително отношение" към парламента, депутатите и българските граждани. Хамид предложи контролът да бъде отложен, но това не бе прието от депутатите след две гласувания. Хамид поиска от председателя на парламента Цецка Цачева да се обади на Борисов и да го попита кога може да дойде в НС, за да се насрочи нов блиц контрол."В момента върви заседание на Министерския съвет", отговори му Цачева. Станислав Анастасов от ДПС поиска и поименна проверка преди прегласуването, тъй като имаше очевидна липса на кворум, но Цачева не позволи. "Това са част от опитите ви да скриете премиера", каза Анастасов.Кристиян Вигенин от БСП каза, че това е последният блиц контрол на този парламент и от уважение Борисов е можело да дойде.


title: Верстапен е направил най-много изпреварвания през сезона във Формула 1

maintext:
Младият холандец се превърна в една от сензациите през изминалия сезон
Пилотът на "Ред бул" Макс Верстапен е направил най-много изпреварвания през изминалия сезон във Формула 1.Освен това 19-годишният холандец е първият от 1983 година насам, който завършва сезона със 78 изпреварващи маневри.Статистиката е на официалния доставчик на гуми "Пирели", който отчита като изпреварване "маневрата, която се случва по време на бърза обиколка (и не при откриващата обиколка) и се поддържа до завършването на обиколката". Промените на позиции, породени от механични проблеми или инциденти не влизат в това число.До голяма степен постижението на Верстапен се дължи на рекордния брой състезания през годината - 21.Според "Пирели", Себастиан Фетел с "Ферари" е пилотът, който е позволил най-малко пъти да бъде изпреварен. Това се случи по време на Гран пи на Бразилия, когато именно Верстапен успя да го задмине в състезателни условия.Общо за целия сезон бройката на изпреварванията е 866, което също подобрява постижението от 1983 година, когато за първи път започват да се водят подобни статистики.


title: В очакване на Бъдни вечер

maintext:
Фотограф: Димитър Катерински
На Бъдни вечер завършват и дългите 40-дневни коледни пости. Църквата чества днес и Света преподобна мъченица Евгения.
Днес християните празнуват един от най-светлите, семейни, религиозни празници - Бъдни вечер. Според Библията на този ден започват родилните мъки на Дева Мария. Празникът е посветен на дома, огнището, семейството и на починалите предци. По традиция семейството се събира в очакване на раждането на Исус Христос.На Бъдни вечер - вечерта преди Рождество Христово, най-важното, което трябва да помним, е какво ни е събрало с най-близките ни хора около празничната трапеза - Раждането в плът на Божия син Господ Исус Христос.В 18 ч. тази вечер в катедралата "Св. Александър Невски" патриарх Неофит ще отслужи празнична вечерня и утреня за Бъдни вечер в съслужение с архиереи и столично свещенство.Традицията повелява вечерята да започне с прекадяването на трапезата, стаите, оборите и градината, за да се прогонят злите духове. Стопанинът чете молитва, после разчупва питата с парата и първото парче от нея оставя пред иконата - за Бога. Вторият къшей е за къщата, а останалите се разпределят на всеки член от семейството. Вярва се, че на когото се падне парата, той ще има най-голям късмет през годината. Обичаят повелява по време на яденето да не се става. Трапезата не се прибира, защото се вярва, че починалите идват да вечерят и да се погрижат за благополучието на живите.Празничната трапеза включва обреден хляб, наречен "Боговица", "Богова пита", "Божичник", "вечерник", "светец" или "харман". Той е замесен с "мълчана вода" от момата или от млада булка, като брашното е пресято през три сита. От тесто върху хляба се оформят изображения на нивата и домашните животни. Освен този хляб, момата носи и "вит-превит кравай", който е предназначен за коледарите.Върху трапезата се нареждат нечетен брой постни ястия - 7, 9 или 11. Сред тях са пълнени чушки с ориз, сърми, боб, леща, варено жито, баница с тиква, ошав. Според традицията колкото повече са ястията, толкова по-богата ще е годината.Под трапезата стопанката слага слама, която замества сламата в яслата на новородения Христос. Тази слама не се изхвърля, а се поставя в градината, под плодните дръвчета, за да раждат повече. Не се изхвърля и пепелта от бъдника – голямо дърво, което гори в огнището цяла нощ, за да се помогне на раждането на новото слънце, на новия Бог, да му даде енергия и светлина.Днешната коледна елха замества бъдника - пън от плодовито дърво, който традиционно гори цяла нощ на 24 срещу 25 декември в огнището, за да се помогне на раждането на новото слънце, на новия Бог, да му даде енергия и светлина. По горенето на бъдника се гадае и каква ще е годината.Елхата със запалените свещи символизира този обред. Основните цветове на украсата й са червено, жълто, златно - цветовете на слънцето и на огъня, а запалените свещи са като искрици от горящия бъдник.Тази вечер е начало на празненството, славещо Христовото рождение.


title: Силата на вярата

maintext:
1/7 снимки в галерията Вече две хиляди години християните отбелязват Рождество Христово. Стремежът към единение с Бога намира творчески израз в изграждането на църкви и манастири и развитието на монументалното изкуство.
Фотограф: Тsonkooo


description: Министерството на отбраната на САЩ е погребало в бюрократичните канали собствено проучване, показващо, че във ведомството се пилеят за ненужни административни разходи 125 милиарда долара.

title: Пентагонът е прикрил свой доклад как да спести $125 млрд., твърди "Вашингтон пост"

maintext:
разкрива, че срещу 1.3 милиона военни на активна служба (най-малкият брой от 1940г. насам) има 1 014 000 служители - подизпълнители, цивилни и униформени, работещи "на бюро", Министерството на отбраната на САЩ е погребало в бюрократичните си канали собствено проучване, показващо, че във ведомството за 5 години се пилеят за ненужни административни разходи 125 милиарда долара. Докладът от януари 2015г. разкрива, че срещу 1.3 милиона военни на активна служба (най-малкият брой от 1940г. насам) има 1 014 000 служители - подизпълнители, цивилни и униформени, работещи "на бюро", съобщи "Вашингтон пост". Разходите за тях възлизат на 134 млрд. долара.
Множество интервюта и преглеждане на поверителни съобщения показват, че докладът толкова е изненадал военните с мащаба на неефективно изразходваните средства, че висши техни представители са побързали да дискредитират или омаловажат разултатите.
Докладът препоръчва спестените от по-добро административно управление милиарди да се насочат към бойни части и оръжие. Със 125 млрд. долара може да се обнови остаряващият ядрен арсенал или да се поемат оперативните разходи на 50 бригади на сухопътните сили, дават пример от "Вашингтон пост". Това е и еквивалентът на 3000 самолета F-35 за бойната виация или 10 бойни групи със самолетоносачи за военноморските сили.
Пентагонът е ограничил достъпа до текста и правото да се цитират данните в него, а съкратената публична версия от 77 страници е свалена от интернет сайта на отбранителното министерство.
В такава огромна бюрократична машина се оказало трудно дори събирането на данни за цивилните и униформените, включително защото отделните агенции и звена прикривали от останалите реалното състояние. Особено голямо струпване на "тъмна материя" имало за информацията колко души са наети като външни изпълнители. InsideGov | Graphiq или 10 бойни групи със самолетоносачи за военноморските сили.
Разследването, в което участва и Боб Уудъурт, станал известен с разкриването на скандала "Уотъргейт" преди повече от три десетилетия, стига до заключение, че в Пентагона са се уплашили, че изводите в него може да бъдат използвани в Конгреса за орязване на бюджета за отбрана.Авторите дори не препоръчват съкращения на цивилилен или военен персонал, а опростяване на бюрокрацията, ранно пенсиониране, намаляване на скъпо платените външни изпълнители на услуги и въвеждане на повече информационни технологии.Но в проучването си те установяват за пръв път, че почти една четвърт от 580-те милиарда долара бюджет за отбрана отиват за операции като финанси и счетоводство (40 000 души), човешки ресурси, логистика и управление на имоти.Постепенно данните започнали да разкриват, че 457 000 души, или почти половината от поддържащият персонал, се занимават с дейности като логистика и доставки. Това надхвърля служителите на UPS, една от най-големите куриерски компании в света.С покупки и поръчки се занимават други 207 000 души на пълен работен ден. Ако работеха за частен работодател, компанията щеше да е сред 30-те водещи в тази категория в САЩ.Имотите на Пентагона, включително базите по света, се управляват от повече от 192 000 служители, струващи 22.6 млрд. долара на бюджета.Само с човешките ресурси са заети около 84 000 души. За подбор на военен и цивилен персонал и поддържане на документация и раздаване на заплати и пенсии отиват над 11.4 млрд. долара.Авторите на доклада предлагали споменатите 125 млрд. долара разходи да се преразпределят за срок от 5 години, но това се видяло на началниците им твърде амбициозен срок. Освен това мнозина в Конгреса щели да се съпротивляват на съкращаването на персонал от Пентагона в техните избирателни райони.


description: Столичният фотограф открива първа изложба с портрети в Софийска градска художествена галерия.

title: Павел Червенков и неговият Сантиментариум: Това са портрети, които ме карат да обичам човека още по-силно

maintext:
Фотограф: Павел Червенков
Когато преди няколко години столичната улица "Шишман" загуби своето бижу – клубът "703", една шепа хора превъзмогнаха мъката и носталгията по този особен пристан за артистични корабокрушенци като филмови герои - драматично.
Сред тях е и столичният фотограф Павел Червенков, който често можеше да бъде видян на въпросното място в компанията на любимите си приятели, които аз наричах "кръгът от масата на крал Артур". И да, тогава, а и сега все още тези герои ми приличат на рицари. За дълъг период от време си мислех, че и Павел Червенков е такъв, но след виртуалната ни среща за това интервю (аз в Пекин, а той в София) смело добавям към вроденото му рицарство и крилете на поет.
Както ще се уверят онези от вас, които видят дебютната му изложба с портрети (въпреки многобройните години кариера като фотограф) "Сантиментариум" в Софийска градска галерия (14 декември – 29 януари), изключителен визуален поет, който за моя изненада в експозицията със заглавие, което звучи като филм на Тери Гилиъм, събира портрети, които го провокират да обича човека още по-силно.
Какво има в Сантиментариума на Павел Червенков? И защо избра това заглавие за изложбата, която се открива на 14 декември в Софийска градска галерия?
- Това е опит за шега. Вътрешноведомствен хумор. Нещо като аквариум за сантименти. Можеш да погледаш отвън, но можеш и да се потопиш. Ти избираш.
Преглед на оригинала
Портрет на Захари Бахаров
Автор: Павел Червенков
Какво включва тази твоя първа самостоятелна изложба – микс от най-доброто на Павел Червенков или е подчинена на някаква концептуална селекция?
- Силно се надявам да не е най-доброто. Точно толкова силно се надявам да не е и концептуална селекция. Това са част от фотографиите ми, които смятам за живи. Искам да кажа, че когато ги погледна нещо трепва в мен. Трепва в посока да започна да се рея вътре в себе си, да започна да си спомням детството, първите трепети и първите разочарования. Това са портрети, които ме карат да обичам човека още по-силно.
Ти си сред любимите фотографи на артистичния кръг у нас. Има ли разлика подхода ти, когато снимаш модна фотосесия, портрет, артистичен проект?
- Аз нямам подход. Само скептицизмът ме съпътства навсякъде. До последния момент съм разкъсван от съмнения има ли въобще смисъл от всичко това. Предполагам, че е нарочно, за да се радвам повече на крайния резултат. Разбира се, ако правиш нещо за някого, който има нужда от него, е много по-мотивиращо.
Работил си в екипите на списанията "Егоист" и "Его". Кои са най-ценните ти моменти и срещи от този период в биографията ти?
- Смело мога да заявя, че от онова време имам само ценни моменти. В "Егоист" срешнах Мариета (стилистът и творчески директор Мариета Ценова б.р.), която не се умори да ми повтаря: "Павка, не е нужно всичко да е съвършено". До ден днешен се чудя дали да не я послушам... А в "Его" срешнах издател твърдо решен да създаде продукт на световно ниво, без да жали средствата и силите си да постигне това. Благодарение на "Его" имах възможност да разбера какво е да фотографираш в свят, в който фотографията не е само любителска или занаятчийска.
Преглед на оригинала
Портрет на Вельо Горанов
Автор: Павел Червенков
Сигурно само най-големите ти почитатели знаят, че заедно с любими приятели бяхте неизменна част от култовия клуб "703". Каква беше притегателната сила на това място и защо сега го няма?
- Предполагам, че го няма защото накрая останахме само ние. Седмака даваше възможност да се отдалечиш от всичко. Милко Лазаров (един от любимите приятели) твърдеше, че има чувството, че "703" е санаториум и това го потиска ужасно, но не може да спре да идва. Това беше "703"...
Къде се чувстваш по на място – когато снимаш модни фотосесии или в студиото, където снимаш портрети?
- Каквото и да правя, винаги снимам портрети.
Един от най-големите почитатели си на филмовия режисьор Андрей Тарковски. Защо Тарковски и кога откри, че говорите на един и същи език?
- Не съм сигурен, че с Тарковски говорим на един и същи език. По-скоро той говори, а аз слушам. Понякога предавам на другите какво съм чул. Всичко казано от Тарковски отеква дълбоко в мен. Помага ми да бъда по-добър човек.
Следиш ли някои от любимите си фотографи в социалните мрежи като Instagram или Facebook?
- Всъщност любимите ми фотографи са вече покойници. Би било странно да се стремя да ги следвам, където и да било. Понаглеждам част от живите, но интернет не е подходящо място, особено ако обичаш да съзерцаваш фотография. Списанията бяха много по-удачни.
Кога събра увереност да си признаеш, че си добър фотограф?
- Никога не бих извършил подобна глупост. Хората очакват добрите фотографи да ги правят красиви.
Преглед на оригинала
Портрет на Теодора Духовникова
Автор: Павел Червенков [СГХГ]
Има ли нещо в професионалния ти живот, което те дразни?
- Професия като всяка друга. Има плюсове, има и минуси.
А хора, от които се вдъхновяваш?
- Вдъхновявам се от постъпки, от резултати, от думи също.
Що за птица е Павел Червенков?
- Нямам представа. Едни приятели се смяха много на изумлението ми, че съм наречен "особняк".
Ако трябва сам на себе си да обясниш с какво се занимаваш – как ще звучи визитката ти?
- Стремящ се към лично време.
Да се върнем оттам, откъдето започнахме – сантиментален човек ли си?
- Май че съм особняк...


title: Фотогалерия: Никулден във Варна

maintext:
1/10 снимки в галерията Рано сутринта пред варненския храм "Св. Николай Чудотворец" беше инсталирана военнополева кухня, в която бе сготвена рибена чорба за всички празнуващи днешния празник Никулден.
Над 9000 жители на Варна носят имената Николай, Никола, Николета и Николина.
Фотограф: LiveVarna


description: Тази вечер бяха запалени светлините на коледното дърво, което вече е на ново място.

title: Фотогалерия: Коледната елха на София вече свети пред НДК

maintext:
1/13 снимки в галерията Светлините на коледната елха на София бяха запалени тази вечер с тържествена церемония пред Националния дворец на културата.
От тази година коледното дърво вече ще е пред НДК, а не както досега - на столичната ул. "Алабин".
Фотограф: Юлия Лазарова


title: Ген. Радев се е срещал със сътрудници на Решетников в София преди седмица

maintext:
Според информацията от сайта на Руския институт за стратегически изследвания ген.Радев се е срещнал с неговите служители Елена Супонина - съветник на директора, и Аждар Куртов - редактор на сп. "Проблеми на националната стратегия", издавано от института.
[riss.ru]
Откритото писмо на Решетников по адрес на Нинова Изтегляне
Избраният президент на България ген. Румен Радев се е срещал преди седмица в София със служители на Руския институт за стратегически изследвания, ръководен от генерал Леонид Решетников, когото лидерът на БСП Корнелия Нинова днес нарече корумпиран човек. Това се разбира от съобщение на сайта на института. Решетников получи известност в България след като в интервю за руска телевизия заяви, че Нинова го е информирала за издигането на Радев за кандидат-президент преди това да е било известно в България. В отговор днес Нинова го обвини в лъжа и заяви, че той е изгоден от Кремъл за корупция и конфликт на интереси. От сайта на Кремъл наистина се вижда, че Решетников ще отстъпи директорския пост в института в началото на следващата година, но в момента продължава да го ръководи.Според публикувано от сайта "Клуб Z" факсимиле на открит отговор на Решетников до Нинова, получено след 23ч.на 2 декември и в редакционната поща на "Дневник" от адрес в gmail, двамата са се срещнали в кафенето на хотел "Кристал палас", а Нинова назовала Радев като само един от възможните кандидати. "Ефектът от изсмукан от пръстите скандал ще бъде съвсем различен, не този, който търсите, а противоположният!" обръща се шефът на института към българските политици и журналисти. "Повярвайте на един опитен анализатор. На Русия й е все едно кой ще бъде на власт в България - социалист, гербер, националист. Ние сме твърдо уверени, че българският народ няма повече да повери управлението на личности, за които срещите с руснаци са престъпление", пише Решетников и иронизира Нинова: "Да клеветиш, да оскърбяваш, да лъжеш и да извърташ - подобаващо поведение за ръководител на социалистите".Самият Решетников е с чин генерал-лейтенант, той е бивш служител на външното разузнаване на Русия. Пенсионира се като началник на Информационно-аналитичния управление на Службата за външно разузнаване.В сайта на все още ръководения от него институт е публикувано съобщение и снимки, от които се разбира, че двама негови служители са участвали в празненствата по случай патронния празник на Софийския университет "Св. Климент Охридски" преди седмица. Освен, че са изнесли лекции за исляма, Близкия изток и Централна Азия, двамата подчинени на Решетников са се срещнали и с избрания президент Румен Радев, което, според съобщението, е "първата среща на новия президент с чуждестранна аналитична структура". Двамата са дали интервю и за предаването на Петър Волгин в БНР, което обяснява надписа на фона на снимката.По-рано днес в интервю за австрийска агенция избраният президент заяви, че е прекалено опростено да бъде определян като приятелски настроен към Русия.


description: Хиляди поляци се включиха днес в антиправителствена демонстрация под мотото "Спрете разрушаването на Полша" в деня, когато се отбелязват 35 г. от въвеждането на военно положение в страната от комунистическия режим през 1981 г.

title: Хиляди протестираха срещу унищожаването на демокрацията в Полша

maintext:
Хиляди поляци се включиха днес в антиправителствена демонстрация, предаде БТА. Протестното им шествие премина от сградата на бившия Централен комитет на Полската обединена работническа партия до централа на управляващата партия "Право и справедливост".
Изборът на маршрута е символичен - да се подчертае обвинението на протестиращите, че правителството унищожава демокрацията.
Шествието премина под мотото "Спрете разрушаването на Полша" и бе организирано в деня, когато се отбелязват 35 години от въвеждането на военно положение в страната от комунистическия режим през 1981 г., за да се смаже профсъюза "Солидарност". Демонстрацията бе организирана от Комитета за защита на демокрацията - правозащитна групировка, създадена като реакция на политиката на управляващата партия "Право и справедливост".
Популистката формация с консервативен уклон спечели изборите миналата година и след като пое управлението на страната бързо започна да укрепва властта си, отслабвайки съдебната власт и засилвайки влиянието си върху държавните медии. Действията ѝ бяха критикувани и от Европейския съюз, и от САЩ.
Сред участниците в днешното протестно шествие бяха представители на опозицията, включително бившият премиер Ева Копач от партията "Гражданска платформа".
По-рано днес председателят на Право и справедливост Ярослав Качински заяви, че не харесва стила на полския политически дебат и каза, че правителствени лидери ще направят "опити да въведат известен ред в действията на опозицията". Качински не уточни какво има предвид, нито кога смята, че ще бъдат взети такива мерки, но добави, че очаква, че те ще бъдат критикувани от мнозина като опити за ограничаване на свободата на словото и на демокрацията.
Днес полското правителство съобщи, че предприема стъпка да отнеме генералските звания на двама от покойните комунистически лидери, наложили военното положение - ген. Войчех Ярузелски и заместника му ген. Чеслав Кишчак. Ярузелски почина през 2014 г., а Кишчак - през 2015 г. Министърът на отбраната Антони Мачеревич заяви, че "престъпници, отговорни за въоръжени действия срещу собствения си народ, не заслужават да носят такива военни звания".


title: Горанов: Ще поискаме да влезем в ERM-2, когато сме готови, за да не ни откажат

maintext:
Фотограф: Юлия Лазарова
Искането България да влезе в така наречената чакалня на еврозоната, известна като механизма ERM-2, ще бъде отправено, когато страната е подготвена и има подкрепата на другите членки. Това заяви по време на парламентарния контрол министърът на финансите в оставка Владислав Горанов.Той посочи, че страни, които са оказвали натиск да влязат в механизма на по-ранен етап, са получавали откази. Обясни, че преди страната да отправи такова искане е важно да се извърви дипломатически път, при който България да получи нужната подкрепа от ключовите членове на общия валутен съюз. Такъв съвет то получили от финансовите министри, които участват в ЕКОФИН.Горанов съобщи и че за 12 декември имал насрочена среща по въпроса с германския си колега Волфганг Шойбле, но я бил отказал заради оставката на правителството, тъй като нямал достатъчно дълъг хоризонт на поста, за да води подобни разговори.Отговорът на Горанов беше към питане от депутата от Реформаторския блок Мартин Димитров. В питането си той защити тезата, че е наистина рано да се говори за приемане на еврото, но ще е от полза за България да влезе в чакалнята, където се спазва строга дисциплина и може да се стои с години."На този етап имаме котва – фиксираният курс на лева към еврото. Важното е задържим тази котва, другото неминуемо ще дойде", обобщи Горанов.Той допълни, че няма фиксирана дата за влизането на България в еврозоната, нито е добра тактика да се настоява за такава, защото това дразнело европейските партньори. "Вие знаете, че отдавна сме готови за Шенген, но не сме вътре", даде пример той.В отговор на друг въпрос, отново от Реформаторите, но свързан с присъединяването на България към Европейския банков съюз, Горанов припомни, че само един от стълбовете на тази структура работи - за надзора. Той посочи и че след завършилия през лятото стрес тест на банките в България, в момента се проверява как работят БНБ и Комисията за финансов надзор. Очаква се Световната банка и МВФ да са готови с този анализ през май-юни. Освен това Горанов припомни, че влизането в този единен надзор не е едностранен процес. Той насърчи следващите управляващи да продължават да работят по тази цел.


description: "Със или без недостигащите според ЦИК 12 027 гласа, трите "ДА" станаха задължителни", заявява главният прокурор в писмо до Слави Трифонов, в което го уведомява, че жалбите му за референдума са препратени на ВАП.

title: Цацаров обяви референдума за задължителен

maintext:
Сотир Цацаров
Фотограф: Анелия Николова
Главният прокурор Сотир Цацаров в писмо до Слави Трифонов обяви референдума за задължителен, въпреки недостигащите за това гласове. С писмото, показано в "Шоуто на Слави" снощи, главният прокурор се включи в дебата за промяна на избирателната система, като застана на страната на водещия за резултатите от инициирания от екипа му референдум. Цацаров, който е част от съдебната власт, си позволи да отправи препоръки към законодателната като заяви, че с или без 12-те хил. гласа, необходими за да бъдат задължени депутатите да приемат резултатите от допитването, "трите "Да" станаха задължителни".Главният прокурор уведомява водещия, че сигналът, който той даде на срещата с Цацаров преди дни , е изпратен по компетентност на Върховната административна прокуратура. Същевременно Цацаров посочва, че всички твърдения за допуснати нарушения при провеждането на референдума ще бъдат подложени и "на отделна проверка, в съответствие с правомощията на прокуратурата". Той все пак отбелязва, че единственият компетентен да се произнесе за законността на резултатите от допитването е Върховният административен съд.След това в писмото си Цацаров изразява мнението си за резултатите от референдума, като посочва че броят на участвалите в допитването е недостатъчен, за да станат резултатите задължителни."Личното ми мнение е, че това не може да е оправданието, с което резултатите могат да бъдат подминати или забравени. Ако 2 509 864 българи с избирателни права подкрепят мажоритарен избор на народни представители с абсолютно мнозинство в два тура, значи е дошло време за промяна в изборните правила. Ако 2 516 791 граждани са казали "Да" на това, държавната субсидия за политическите партии да се определя по правилото "един глас – един лев", значи тази субсидия не може вече да е единадесет лева на действителен глас. Нещо повече, поставя се въпросът нужна ли е въобще такава субсидия за партиите от страна на държавата. В случая броят на участвалите в гласуването (близо 3.5 млн.) и броят на отговорилите с "Да" (близо 2.5 млн.) сам по себе си прави резултатите от референдума задължителни за парламентарно представените партии и изисква съответни действия за осъществяването им", заявява Цацаров."Признавам, че тези резултати – дори каквито са в обжалваното от Вас решение, заличиха изцяло скептичното ми по принцип отношение към тази форма на пряка демокрация", казва още главният прокурор."Със или без недостигащите според ЦИК 12 027 гласа, трите "ДА" станаха задължителни. Отричането на този извод, или дори само забавянето му за неопределено време означава игнориране на пряко изразена народна воля. Това, обаче, не би довело до нищо добро за държавата ни", завършва писмото си Сотир Цацаров.


description: Фандъкова е поискала от МВР разполагането на жандармерия на ключови места в София по време на коледните празници.

title: Столичният кмет иска жандармерия на местата, където се събират афганистанци и пакистанци

maintext:
Фотограф: Юлия Лазарова
я добави, че темата тероризъм е все по-застъпена в разговорите ѝ с други кметове. Затова
разполагането на жандармерия на ключови места в София по време на коледните празници.
"Настоявам за засилено полицейско присъствие в районите с бежански центрове и места, където се събират младежи от афганистански и пакистански произход", уточни Фандъкова.
Тя припомни, че за осигуряването на комфорта на столичани е направила всичко възможно в бежанския лагер в кв. "Овча купел" да останат само деца и семейства от Сирия. Всички останали мигранти вече са преместени в други центрове за временно настаняване.
"В района на този лагер има университет и жилищни сгради. Хората бяха притеснени и трябваше да реагираме, като оставим само деца и семейства в лагера", каза Фандъкова.
Столичният кмет Йорданка Фандъкова осъди остро нападението над коледен базар в Берлин снощи. При него камион се вряза в няколко щанда, разположени на централна улица в германската столица. При инцидента загинаха 12 души, а десетки бяха ранени.е поискала от МВР


title: Мексиканският "Америка" си осигури мач с "Реал" на световното клубно първенство

maintext:
Северноамериканският шампион спечели очаквана, но трудна победа над азиатския тим
Шампионът на Северна Америка "Америка" се класира за полуфиналите на световното клубно първенство, което се провежда в Япония.В четвъртфинален мач мексиканците се наложиха с 2:1 над южнокорейския "Чонбук", а за място на финала ще спорят с "Реал" (Мадрид). Белите и шампионът на Южна Америка "Атлетико насионал" директно се класират за финалната четворка.Двубоят в Суита бе доста динамичен и предложи много емоции на зрителите, макар качеството на играта да не бе особено високо. Изненадващо на почивката преднина имаше корейският тим, който реализира чрез Ким Бо-Кхьон в 23-ата минута.През второто полувреме обаче мексиканците се активизираха и създадоха доста опасности пред вратата на съперника си. Изравнителният гол дойде в 58-ата минута, когато Силвио Ромеро завърши подаване на Михаел Аройо.В 74-ата минута Ромеро донесе на тима си победата, след като реализира с удар с воле от границата на наказателното поле, който рикошира два пъти в бранители на "Джеонбук", преди топката да спре в мрежата.В края азиатският тим имаше две много добри възможности да изравни, но и при двата изстрела топката премина на сантиметри от гредите на вратаря Мойсес Муньос.По-късно днес е другият полуфинален мач, противопоставящ домакина на надпреварата "Кашима антлърс" срещу африканския шампион "Мамелъди съндаунс".


description: Пред входа

title: Ежедневно паркиране в нарушение

maintext:
1/4 снимки в галерията Пред входа
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: Лидерът на ДБГ подчерта, че партията й не е склонна да се откаже от антикорупционния закон в името на съставянето на нов кабинет.

title: Кунева: Не ни е нужна холограма на правителство

maintext:
Меглена Кунева
Фотограф: Цветелина Белутова
"Не ни е необходима холограма на правителство. Ако няма воля за истинско управление, съставянето на правителство за два-три месеца е излишно", заяви в интервю за БНР вицепремиерът в оставка и лидер на "Движение България на гражданите" (ДБГ) Меглена Кунева.Тя подчерта, че партията й не е склоннаЛидерът на ДБГ коментира, че Реформаторският блок е длъжен да проведе консултации, след като е получил мандата от държавния глава, но дали ще се стигне до съставяне на правителство е въпрос не само на математика, но и на воля и консенсус. По думите й блокът трябва да бъде в добра кондиция, защото така или иначе се върви към предсрочни избори.


description: Сезонната депресия не е мит, а реален психичен проблем, записан в каталога на психичните разстройства на Световната здравна организация. Тя обхваща между 5 и 10% от хората в държавите с умерен климат.

title: Време е за (борба със) зимната депресия

maintext:
Фотограф: Георги Кожухаров
Сезонната депресия не е мит, а реален психичен проблем, записан в каталога на психичните разстройства на Световната здравна организация. Тя обхваща между 5 и 10% от хората в държавите с умерен климат, като колкото по-далече от екватора са, толкова по-застрашени са. Осем от десет души, които изпитват този вид депресия, са жени, работещи в офис.
Много от северните държави като САЩ, Канада, Великобритания и скандинавските страни издават ежегодни препоръки за справяне със зимната депресия и "Дневник" подбра част от тях от официалните им сайтове.
Кога, как и защо възниква
Зимната депресия не е свързана толкова с понижаването на температурите, колкото с намалената слънчева светлина и възможност за излизане навън. Затова тя може да започне още с първите признаци на отиващата си есен или дори по-рано, но в общия случай е през тъмните месеци.
Симптомите са като при обичайната депресия, затова често се бъркат или едната може да влоши другата. Тази се отличава с това, че е свързана с определен период от годината, но също като другата може да се проявява с апатия, ниско самочувствие, отчаяние, резки смени в настроенията, увеличен апетит и сънливост, липса на желание за физически дейности и социални контакти.
Студеното време и празниците през зимата доста улесняват отключването на този вид депресия - те са добро оправдание да не се излиза, да не се спортува и да се преяжда. Заедно с това обаче се трупат излишни килограми и чувство на тежест, които влияят пряко на самочувствието, либидото и настроението.за зимната депресия са и на хормонално ниво. Липсата на достатъчно слънчева светлина намалява производството на серотонин (хормонът на щастието) и стимулира производството на мелатонин, предизвикващ сънливост. Така това, че денят е по-кратък, а нощта по-дълга, може да разстрои вътрешният часовник или режима на сън и будно състояние. Прекаляването с алкохол и тежки храни, което е традиционно за Коледа и Нова година, също предизвиква вътрешен дисбаланс.Има и други фактори за депресивност в това време на годината като притесненията за личния и семейния бюджет при купуването на коледните подаръци и набавянето на всичко необходимо за празниците. Също и напрежението от срещата и организирането на празничната вечеря с роднини, или пък чувството на самота и социална изолация, ако такава няма.Предвид че за зимната депресия има някои ясни физически фактори, битката с нея е сравнително по-лесна. Здравните служби препоръчват например светлинна или фото терапия, за да се навакса липсващото слънце. Тя може да започне още през есента като опит за превенция на възникването на зимната депресия. Ако обаче депресията все пак се появи и се задълбочи, се препоръчва консултация със специалист.в дома ипрез деня във всеки удобен момент и особено в слънчевите зимни дни са особено важни. Ако е прекалено студено за разходки и седенето до прозореца помага. Още по-добре звучи екскурзия до някоя топла южна среда в разгара на зимата, но при този вариант има опасност депресията да се влоши след връщането.са също ключови в този период. Заради студа тялото копнее за повече въглехидрати и захар, но дори това да се окаже непреодолимо, не трябва да се забравят здравословните съставки за баланс като плодове и зеленчуци.Спортът и физическите усилия имат доказан антидепресивен и антистресов ефект. Здравна служба на Великобритания препоръчва 30-минутни интензивни упражнения три пъти в седмицата специално срещу зимната депресия.За тези, които вече усещат зимната депресия, мотивацията може да дойде от някое интересно четиво, като историята за това как захарта измести мазнините като враг номер едно за здравето или какви са съветите за дълъг живот на столетниците по света


description: Третият мандат за съставяне на правителство ще бъде връчен на Реформаторския блок, а не на Патриотичния фронт, според няколко източници от блока и ГЕРБ

title: Реформаторите, а не Патриотите, ще вземат третия мандат според политици

maintext:
Бойко Борисов и Росен Плевнелиев на Консултативния съвет по национална сигурност при президента
Фотограф: Георги Кожухаров
Третият мандат за съставяне на правителство ще бъде връчен на Реформаторския блок (РБ), а не на Патриотичния фронт, според няколко източника от РБ и ГЕРБ. Според депутати от ГЕРБ в партията на Бойко Борисов никога не са искали да подкрепят правителство с мандат на друга формация в рамките на този парламент.Намекът на Борисов след заседанието на Консултативния съвет по национална сигурност (КСНС) при президента бил по-скоро за разиграване на коалиционните партньори и за убиване на време. В БСП пък има хора, които мислят, че промяната на позицията на ГЕРБ за по-малко от 24 часа е знак за разнобой между Борисов и Цветанов. От ГЕРБ отричат да има различия между заместник-председателя и лидера им. Според социалисти дори е възможно сближаване между ГЕРБ и БСП за широка управляваща коалиция след предсрочните парламентарни избори.Междувременно във фейсбук тече кампания срещу даването на мандат на Патриотичния фронт, подета от политолога Евгений Дайнов и други.От управляващата все още партия са убедени, че Росен Плевнелиев няма да рискува имиджа си в последния си месец като президент и да даде мандат на Патриотите. От Реформаторския блок по всяка вероятност ще се откажат от възможността да правят кабинет, тъй като нямат подкрепата на ГЕРБ."Ако президентът ни връчи мандат, ние ще го приемем. Но при тези декларации на ГЕРБ и БПС шансът за създаване на правителство намалява", коментира пред БНТ съпредседателят на Патриотичния фронт Валери Симеонов. По принцип сме в много добри отношения с ГЕРБ, но лошото в ГЕРБ е, че там политиката се определя еднолично, каза още Симеонов. По-късно другият съпредседател на Патриотите - Красимир Каракачанов, каза в парламента, че не са разговаряли с Плевнелиев.В петък в 11.00 часа на "Дондуков" 2 президентът ще връчи проучвателен мандат за съставяне на правителство в рамките на 43-ото Народно събрание на парламентарната група на ГЕРБ. Бойко Борисов вече заяви, че ще го върне веднага. Очаква се в такъв случай Плевнелиев да връчи втория мандат на БСП още в понеделник, като партийният лидер Корнелия Нинова също заяви няколко пъти, че ще го върне веднага.


title: Тръмп сигнализира за война с военно-промишления комплекс на САЩ

maintext:
Новоизбраният президент на САЩ Доланд Тръмп разшири обхвата на критиките си срещу изпълнителите на поръчки за отбраната като определи програмата на "Локхийд Мартин" (Lockheed Martin) за самолета F-35 като прекалено скъпа. Негови съветници обясняват, че когато влезе в Белия дом, той възнамерява да настоява за орязване на цените на военното оборудване, което закупува Пентагонът.
Освен това в интервю за Fox той каза, че за високопоставени представители на отбранителното министерство и командването на армията би трябвало да има "доживотна забрана" след напускане да работят в компаниите, сключили договори за доставки на ведомството.
"Програмата за
F-35
и цената му излязоха от контрол. Милиарди долари може и ще бъдат спестени за военни (и други) покупки след 20 януари", написа Тръмп в профила си в "Туитър".
След това акциите на
"Локхийд Мартин" поевтиняха с 3.4%, което заличи милиарди долари от капитализацията на корпорацията. Акциите и на други отбранителни компании като General Dynamics, Northrop Grumman Boeing, BAE и Raytheon, също поевтиняха.
Тръмп получи подкрепа от сенатора Джон Маккейн, който е председател на комисията за въоръжените сили. В миналото той е одобрявал
F-35 и сега каза, че прзидентът не може да прекрати програма, за която вече е одобрено финансиране, но в бъдеще може да намали броя на поръчаните самолети.
Проектът за самолет от най-ново поколение е най-скъпият в историята на Пентагона - близо 400 милиарда долара.
Вербалните нападки на Тръмп срещу
Boeing и Lockheed Martin от последните дни увеличават подозренията, че администрацията му може да започне битка за намаляване печалбите на компаниите от военно-промишления комплекс. "Очаквам това да има широк обхват и да засегне всички звена на правитеството, защото ще търсим по-добри сделки", заяви говорителят на екипа за смяна на властта на Тръмп. "За онези, които вече се изпълняват, ще потърсим възможност да направим пълен преглед и да се уверим, че не злоупотребяват с нас", добави Джейсън Милър.
Програмата за F-35 изглежда твърде мащабна за подобна ревизия. Тя включва подизпълнители в почти всеки щат и в 8 държави партньори. "Това не изглежда вероятно да се случи, но е възможно да се изпраща сигнал към отбранителната индустрия да поеме повече от разходите, което за нея би било нова парадигма", коментира Питър Армънт, анализатор от Baird Equity Research.
Джеф Бабионе, ръководител на програмата
F-35, отвърна, че компанията разбира загрижеността за това самолетът да е достъпен и че е инвестирала милиони долари собствени средства, за да понижи цената му.
Целта ни е да я свалим с 60% спрямо първоначалните изчисления и "планираме цената да бъде в рамките на 85 милиона долара за самолет към 2019-2020г.", каза той в Израел, където днес пристигнаха първите, закупени от страната машини.
Седмица преди Тръмп да победи на изборите на 8 ноември министерството на отбраната на САЩ и Lockheed приключиха преговори за деветия договор за общо 90 самолета F-35 на стойност близо $7.18 млрд. и в края на ноември производителят получи първите средства по него.
Пентагонът плаща по около 102 млн. долара за всеки от базовите модели на
Програмата има спорна репутация, защото компанията реши да произвежда този модел преди да е приключило разработването му. Това наложи последващо скъпо преоборудване.
Въпреки това F-35 днес има в бойната авиация на САЩ и още 6 държави - Австралия, Великобритания, Норвегия, Италия, Холандия и Израел. Япония получи първите си доставки миналата седмица и още не ги е въвела на въоръжение.
С ключовите партньори Northrop Grumman, Pratt & Whitney (поделение на United Technologies) и BAE Systems се разработват три версии за САЩ и съюзниците им.
Първите F-35 за израелската армия пристигнаха в понеделник в страната.
Другата критика на Тръмп, засягаща военно-промишления комплекс, е заканата му да забрани на висши ръководители на отбраната и военни да работят за изпълнители на договори, след като са напуснали.
"На хората, които взимат тези решения от името на правителството, не бива никога да се позволява да работят за тези компании. Знаете ли, те договарят някаква сделка и след година, две, три ги виждаш да работя тза тези големи компании", каза той.
Подобен изглежда случаят на доскорошният началник на Генщаба на военно-въздушните сили. В петък бе обявено назначаването му в борда на директорите на Northrop Grumman - около година след като компанията спечели договор за милиарди долари за разработване на следващо поколение стелт бомбардировач. Подобна "въртяща се врата" за висши служители във Вашингтон не е нещо необичайно, коментира "Вашингтон пост". F-35. Това е с над 50% по-евтино от първите поръчки на този самолет, включително заради увеличен брой на договорените машини и защото много от първоначалните технически проблеми са разрешени.Програмата има спорна репутация, защото компанията реши да произвежда този модел преди да е приключило разработването му. Това наложи последващо скъпо преоборудване.Въпреки това F-35 днес има в бойната авиация на САЩ и още 6 държави - Австралия, Великобритания, Норвегия, Италия, Холандия и Израел. Япония получи първите си доставки миналата седмица и още не ги е въвела на въоръжение.С ключовите партньори Northrop Grumman, Pratt & Whitney (поделение на United Technologies) и BAE Systems се разработват три версии за САЩ и съюзниците им.Другата критика на Тръмп, засягаща военно-промишления комплекс, е заканата му да забрани на висши ръководители на отбраната и военни да работят за изпълнители на договори, след като са напуснали."На хората, които взимат тези решения от името на правителството, не бива никога да се позволява да работят за тези компании. Знаете ли, те договарят някаква сделка и след година, две, три ги виждаш да работя тза тези големи компании", каза той.Подобен изглежда случаят на доскорошният началник на Генщаба на военно-въздушните сили. В петък бе обявено назначаването му в борда на директорите на Northrop Grumman - около година след като компанията спечели договор за милиарди долари за разработване на следващо поколение стелт бомбардировач. Подобна "въртяща се врата" за висши служители във Вашингтон не е нещо необичайно, коментира "Вашингтон пост".
Говорителката на ВВС Ан Стефанек обяснява, че ген. Марк Уелш не е участвал в процеса на избор на проект и няма отношение към възлагането на
Northrop Grumman на
договора за бомбардировача. Тя припомни, че всички напускащи служители на федералната администрация получават определени ограничения за това при кого да работят, за да няма конфликт на интереси. "Те не пречат за назначаването на ген Уелш в Northrop Grumman, но може да ограничат това, което той може да върши от този пост."
През 2008г. бе установено, че 52 от най-големите отрбанителни компании са наели 2435 бивши генерали, висши администратори и служители в отделите за поръчки към частния сектор. От тях 422 са били на позиции, позволяващи им да работят по договори, директно свързани с агенциите, за които са работили. Поне в 9 случая е установено, че в компанията бившите федерални служители работят по договор, който те самите са подписали.


description: Преговорите за съставяне на кабинет с мандата на Реформаторския блок в парламента продължават втори ден и той изглежда вероятен.

title: ГЕРБ, Реформатори и Патриоти продължават преговорите за правителство

maintext:
Първите официални преговори бяха в понеделник.
Фотограф: Надежда Чипева
Преговорите за съставяне на кабинет с мандата на Реформаторския блок в парламента продължават втори ден. В момента представители на трите партии от сегашното мнозинство - ГЕРБ, ПФ и РБ, са в стаята на парламентарната група на ГЕРБ.На срещата са председателят на ГЕРБ в парламента и зам.-председател на партията Цветан Цветанов, съпредседателят на групата на Реформаторите в парламента Найден Зеленогорски, зам.-председателят на СДС Румен Христов, Борислав Великов, финансовият министър в оставка Владислав Горанов, съпредседателите на Патриотичния фронт Валери Симеонов и Красимир Каракачанов.Според депутати от РБ шансовете за съставяне на правителство се увеличават. Утре проучвателният мандат за съставяне на правителство трябва да бъде върнат с име на премиер от Реформаторите на президента Росен Плевнелиев.


title: В понеделник ще е Ден на траур за жертвите в Хитрино

maintext:
Фотограф: Красимир Юскеселиев
Премиерът в оставка Бойко Борисов разпореди въвеждане в действие на Националния план за защита при бедствия заради взрива на влакова цистерна в село Хитрино тази сутрин.Борисов е на мястото и ръководи работата на Националния щаб за изпълнение на плана за действие. В щаба участват още вицепремиерите Румяна Бъчварова и Томислав Дончев, министрите на транспорта и здравеопазването Ивайло Московски и Петър Москов, както и главният секретар на МВР Георги Костов и директорът на Главна дирекция "Пожарна безопасност и защита на населението" главен комисар Николай Николов, съобщи правителствената пресслуоба.В рамките на деня започва подпомагането на пострадалите с еднократна помощ от 325 лв. и се оказва съдействие на хората останали без подслон.Сформира се комисия, която да започне оглед на щетите и спешното подпомагане на пострадалите. В комисията ще работят представители на местната власт, пожарната, заедно с представители на АСП, РДНСК Шумен и РДНСК Варна.Създадена е организация за доставяне на кръв и кръвни продукти към МБАЛ-Шумен от цялата страна. Изпратен е реанимационен екип от Варна в Шумен, който да окаже допълнителна помощ. При необходимост имаготовност и за транспортиране на пациенти с въздушен транспорт, уверява пресслужбата.Подготвя се решение на Министерски съвет за обявяване на понеделник (12.12.2016) на ден за национален траур.